Ewadene ana panglinting rokok sing bisa nyait, Krama, yaiku panglinting rokok ing Kudus. Dhèwèke padha niyat nyambut gawe, sadina kongsi bisa olèh buruhan 50 sèn. Sanadyan panglinting ing Kudus mau uga kalêbu padha ora mangêrti ing petung kaya panglinting ing Sala, nanging padha racak gêlêm anggêmèni pamêtune. Kang mangkono iku kapriye, panêmumu, Krama. Padha tukang nglinting rokok, mung panggone wae ing Kudus, karo ing Sala, têka ing Kudus gêmi, ing Sala boros.